Валянціна Аляксандраўна ўпэўнена, што сучасны настаўнік не можа быць толькі ўрокадаўцам і носьбітам ведаў. Ён павінен працаваць на апярэджанне, умець на кожным уроку канцэнтраваць і ўтрымліваць увагу дзяцей. Для гэтага педагогу даводзіцца вытрымліваць сур’ёзную канкурэнцыю з іншымі крыніцамі інфармацыі, у першую чаргу з інтэрнэтам, дзе падача інфармацыі заўсёды яркая і насычаная. Як зрабіць так, каб кожны вучань у класе незалежна ад псіхафізічных асаблівасцей працаваў з аддачай, чуў і разумеў настаўніка, а гаджэты выкарыстоўваў для пошуку ў іх неабходных ведаў?